In Flames

In Flames – Švedijos muzikos grupė iš Geteborgo. Grupė yra laikoma viena iš melodic death metal pradininkių ir padariusi didelę įtaką šiam metalo žanrui. Nuo susikūrimo 1990 metais, grupė gavo daugybę apdovanojimų, išleido devynis studijinius albumus bei vieną gyvo garso DVD. Pastaruoju metu grupė mėgaujasi augančiu populiarumu ne tik Švedijoje, bet ir visame pasaulyje. Iki 2008 metų pasaulyje buvo parduota 2 milijonai In Flames įrašų.

Istorija

Lunar Strain (1993-1994) 
In Flames susikūrė 1990-aisiais metais, kai gitaristas Jesper Strömblad išėjo iš grupės Ceremonial Oath. Tuo metu grupę sudarė pats  Strömblad, Johan Larsson ir Glenn Ljungström. Grupė dar neturėjo vokalisto, todėl  Strömblad pakvietė į grupę savo pažįstamą Mikael Stanne (Dark Tranquillity). Tokios sudėties In Flames įrašė savo pirmąjį albumą Lunar Strain. Jis buvo išleistas 1994-aisiais metais.

Tais pačiais metais grupė įrašė ir mini albumą Subterranean. Jame vokalus atliko Henke Forss. Šis mini albumas susilaukė nemažo dėmesio ir In Flames pasirašė kontraktą su įrašų kompanija Nuclear Blast.

The Jester Race (1995-1996) 
1995-aisiais metais prie grupės, kaip būgnininkas, prisijungė Björn Gelotte. Po pusės metų vokalisto vietą užėmė  Anders Fridén. Tokios sudėties grupė 1996-aisiais įraše savo antrąjį studijinį albumą The Jester Race.

Whoracle (1997-1998) 
1997-aisiais In Flames įrašė trečiąjį studijinį albumą Whoracle. Tačiau vos po albumo išleidimo iš grupės netikėtai pasitraukė  Johan Larsson ir Glenn Ljungström. Juos pakeitė Niklas Engelin ir Peter Iwers. Kiek vėliau, Niklas Englin taip pat nusprendė pasitraukti iš grupės.  Būgnininkas  Gelotte perėmė gitarą, o vietoj jo prie būgnų sėdo Daniel Svensson.

Colony ir Clayman (1999-2001) 
Grupė 1999-aisiais metais įrašė albumą Colony, o po metų ir kitą albumą – Clayman. Šie albumai išsiskyrė iš jų diskografijos, kadangi abu buvo daug energingesni ir daugiau dėmesio buvo skiriama dainų melodijoms.

Reroute to Remain (2002-2003) 
2002-aisiais įrašytas Reroute to Remain sukėlė namažą nepasitenkinimą tarp In Flames fanų. Šiame albume buvo jaučiama didelė alternative metal įtaka. Dainų struktūra tapo paprastesnė, klavišiniai vaidino svarbesnį vaidmenį, atsirado daugiau švaraus vokalo.

Soundtrack to Your Escape (2004-2005) 
2003-aisiais metais In Flames išleido septintąjį savo albumą Soundtrack to Your Escape. Albumas smarkiai pakėlė jų populiarumą. Šį kartą In Flames vėl pakeitė savo stilių – albumo varomąja jėga tapo išimtinai klavišinių sukurtos melodijos.

Come Clarity (2006-2007) 
Aštuntasis In Flames albumas buvo išleistas 2005-aisias. Šis albumas grįžo prie tradicinio melodic death metalo stiliaus, tačiau buvo juntama ir Reroute to Remain bei Soundtrack to Your Escape įtaka.

A Sense of Purpose (2008-2010) 
A Sense of Purpose buvo išleistas 2008-aisiais. Albumo stilius buvo gana artimas Come Clarity. 2009-aisiais grupė paskelbė, kad šiam albumui skirtame ture nedalyvaus gitaristas Jesper Strömblad, mat tuo metu gydėsi nuo alkoholizmo. Jo vietą ture užėmė buvęs grupės narys  Niklas Engelin. 

2010-aisiais, In Flames įkūrėjas  Jesper Strömblad grupės MySpace puslapyje paskelbė paliekąs grupę.

Sounds of a Playground Fading (2011) 
2011-ųjų sausį grupė paskelbė pabaigusi įrašinėti dešimtą studijinį albumą pavadinimu Sounds of a Playground Fading. Planuojama albumo išleidimo data - 2011-ųjų metų gegužė-birželis.

Grupės nariai

Dabartiniai nariai 
 Niclas Engelin  – elektrinė gitara (2010–)
 Anders Fridén – vokalas (1995–)
 Björn Gelotte – gitara (1995–)
 Peter Iwers – bosinė gitara (1997–)
 Daniel Svensson – mušamieji (1998–)

Buvę nariai 
 Mikael Stanne – vokalas (1993)
 Henrik "Henke" Forss – vokalas (1994)
 Joakim "Jocke" Göthberg – vokalas (1994)
 Jesper Strömblad – gitara (1990–2010)
 Anders Iwers – gitara (1990–1992)
 Carl Näslund – gitara (1993–1994)
 Glenn Ljungström – gitara (1990–1997)
 Johan Larsson – bosinė gitara (1990–1997)
 Daniel Erlandsson – mušamieji (1994)
 Anders Jivarp – mušamieji (1994)

Diskografija

Studijiniai albumai (LP) 
 Lunar Strain (1993)
 The Jester Race (1996)
 Whoracle (1997)
 Colony (1999)
 Clayman (2000)
 Reroute to Remain (2002)
 Soundtrack to Your Escape (2004)
 Come Clarity (2006)
 A Sense of Purpose (2008)
 Sounds of a Playground Fading (2011)
 Siren Charms (2014)
 Battles (2016)
 I, the Mask (2019)
 Foregone (2023)

Mini albumai (EP) 
 Subterranean (1994)
 Black Ash Inheritance (1997)
 Trigger (2003)
 The Mirror's Truth (2008)

Gyvo garso albumai 
 Live & Plugged (1997)
 The Tokyo Showdown (2001)
 Live in Korea 2002 (2004)
 Used & Abused - In LIVE We Trust (2005)

Singlai 
 Cloud Connected (2002)
 The Quiet Place (2004)
 Take This Life / Leeches (2006)
 Take This Life (2006)
 Come Clarity (David Bendeth Mix) (2006)
 Alias (2008)
 Delight and Angers (2009)

Dainų rinkiniai 
 Bullet Ride (2000)

Nuorodos 

 Oficiali svetainė
 Oficialus MySpace puslapis
 

Švedijos metalo atlikėjai